Газетыр и унагъуэ икIыркъым
Хьэтуей къуажэм щыщ ЩхьэщэмыщI Сэмра илъэс 89-рэ мэхъу. Нанэм зэрыжиIэмкIэ, зэрищIэжрэ «Адыгэ псалъэ» газетыр я унагъуэ икIакъым, зы тедзэгъуэ блимыгъэкIыуи Iэ тредзэ.
— «Адыгэ псалъэм», «Ленин гъуэгуу» щыщыта зэман лъандэ-рэ, Iэ тызодзэ. Зы тхыгъи блэзмыгъэкIыу сыкъоджэ. Псом хуэмыдэу сфIэфIщ псалъэзэблэдзхэр. КъищынэмыщIауэ, хамэ къэрал щыпсэу ди лъэпкъэгъухэмрэ тхыдэмрэ ятеухуа тхыгъэ- хэр сфIэгъэщIэгъуэнщ. Адыгэ лъэпкъым ди бзэкIэ къыдэкIыу а зы газетыращ диIэри, сыхуейт абы елэжьхэм я гукъыдэжыр мыужьыхыу, Iуэху дахэм хуэпэжу иджыри илъэс куэдкIэ газе- тыр ягъэпсэуну. Сэ иджыри сыжанщ, си ныбжьыр хэкIуэтами. Ауэ къыкIэлъыкIуэ тедзэгъуэр къэмыс щIыкIэ зыгуэр къысщыщIмэ, жысIэу согузавэ. Си гъащIэр «Адыгэ псалъэм» и къыдэкIыгъуэхэмкIэщ зэрыпызбжыкIыр, — жеIэ Сэмра.
Зи анэдэлъхубзэм хуэпэж, зи гур хузэIуха, газетыр зыгъэлъапIэ нанэм къуэрылъху-пхъурылъху 15 иIэщ, абыхэм и быныжуи цIыкIу 30 илъэгъуакIэщ.
Ди гуапэу дохъуэхъу Сэмра и гъащIэр «Адыгэ псалъэм» къигъэнэхуу иджыри куэдрэ узыншэну.
